La plaça del Prado acull des de hui fins divendres la Fira de l'Estudiant de Gandia
08 abril 2025

## La plaça del Prado acull des de hui fins divendres la Fira de l'Estudiant de Gandia08 abril 2025Última actualització: 08 abril 2025

![](../gestion/img/65e31f232a272583895219d88f45c44103b4cbb5e29f2a7675303767bc1d5619.jpg)  
  

L'alcalde de Gandia, **José Manuel Prieto**, acompanyat per la regidora delegada de Joventut, **Inma Rodríguez**, i altres membres de la corporació municipal han visitat aquest matí la **XXIII edició de la Fira de l'Estudiant** que hui obri les seues portes a la plaça del Prado i que romandrà oberta fins divendres, 11 d'abril.  
Una iniciativa per la qual està prevista que hi passen més de 2.000 estudiants que podran accedir a informació sobre estudis universitaris, cicles formatius, oportunitats d'ocupació i programes de mobilitat internacional.

La fira de l'Estudiant, organitzada pel Departament de Joventut de Gandia amb la col·laboració de diverses institucions i entitats educatives, suposa una oportunitat única perquè els joves resolguen els dubtes vocacionals i coneguen de primera mà les alternatives formatives disponibles.